РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/145-20

6. новембар 2020. године

Б е о г р а д

ЗАПИСНИК

СА ПЕТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 6. НОВЕМБРА 2020. ГОДИНЕ

 Седница је почела у 11 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Адам Шукало, Верољуб Матић, Драгана Баришић, Бранимир Спасић, Дарко Лакетић, Лука Кебара, Ивана Николић, Мирослав Кондић, Небојша Бакарец, Сандра Божић, Угљеша Марковић и Бранимир Јовановић.

 Седници су присуствовали заменици чланова Одбора: Дијана Радовић, заменик Ђорђа Милићевића, члана Одбора, Жељко Томић, заменик Марине Рагуш, члана Одбора.

 Седници нису присуствовали чланови Одбора: Ђорђе Милићевић, Марина Рагуш, Мира Петровић и Шаип Камбери.

 На основу члана 82, члана 92. став 2, члана 192. ст. 2. и 3. и члана 193. Пословника Народне скупштине, председник Одбора је предложиода Одбор, обави заједнички јединствени претрес о тачкама 2, 3, и 4. предложеног дневног реда, које се односе на захтеве народних посланика за утврђивање права на накнаду за закуп стана у Београду, као и заједнички јединствени претрес о тачкама 5. - 18. предложеног дневног реда, које се односе на давање позитивних мишљења народним посланицима и именованим лицима за обављање друге јавне функције.

Предсдедник Одбора је по предлогу народног посланика Угљеше Марковића предложио допуну предложеног дневног реда тачком: ''Разматрање захтева народног посланика Ђорђа Милићевића за давање позитивног мишљења за обављање другог посла или делатности''.

Сагласно члану 93. Пословника, председник је ставио на гласање предлог за допуну предложеног дневног реда са наведном тачком. Овај предлог је једногласно прихваћен.

Председник Одбора је ставио на гласање предлог да Одбор обави заједнички јединствени претресо тачкама 2, 3, и 4. предложеног дневног реда и заједнички јединствени претрес о тачкама 5. - 18. предложеног дневног реда. Одбор је једногласно прихватио предлог за спајање расправе.

По изјашњењу о предлогу за допуну дневног реда и о предлогу за спајање расправе, сходно члану 93. став 3. Пословника Народне скупштине , председник Одбора је ставио на гласање предлог дневног реда Пете седници у целини.

Одбор је једногласно, у целини утврдио следећи:

Д н е в н и р е д:

 1. Разматрање оставке коју је на функцију народног посланка поднела Марија Јовановић (акт 01 број 118-1607/20 од 30. октобра 2020. године);

2. Разматрање захтева народног посланика Маје Гојковић, за остваривање права на исплату месечне накнаде на име закупа стана у Београду (21 број 120-915/20 од 03. августа 2020. године);

3. Разматрање захтева народног посланика Дубравке Краљ, за остваривање права на исплату месечне накнаде на име закупа стана у Београду (21 број 120-1386/20 од 21. септембра 2020. године);

4. Разматрање захтева народног посланика Иване Поповић, за остваривање права на исплату месечне накнаде на име закупа стана у Београду (21 број 120-1392/20 од 29. септембра 2020. године);

5. Разматрање захтева народног посланика Владимира Маринковића, за давање позитивног мишљења за обављање друге јавне функције (21 број 02-1077/20 од 06. августа 2020. године);

6. Разматрање захтева народног посланика Гојка Палалића, за давање позитивног мишљења за обављање друге јавне функције (21 број 02-1162/20 од 19. августа 2020. године);

7. Разматрање захтева народног посланика Дејана Кесара, за давање позитивног мишљења за обављање друге јавне функције (21 број 02-1177/20 од 20. августа 2020. године);

8. Разматрање захтева народног посланика Ненада Бароша, за давање позитивног мишљења за обављање друге јавне функције (21 број 02-1188/20 од 24. августа 2020. године);

9. Разматрање захтева народног посланика Нандора Киша, за давање позитивног мишљења за обављање друге јавне функције (21 број 02-1258/20 од 07. септембра 2020. године);

10.Разматрање захтева народног посланика др Емеше Ури, за давање позитивног мишљења за обављање друге јавне функције (21 број 02-1268/20 од 09. септембра 2020. године);

11.Разматрање захтева народног посланика Акоша Ујхељија, за давање позитивног мишљења за обављање друге јавне функције (21 број 02-1269/20 од 09. септембра 2020. године);

12. Разматрање захтева народног посланика Золтана Пека, за давање позитивног мишљења за обављање друге јавне функције (21 број 02-1297/20 од 09. септембра 2020. године);

13. Разматрање захтева народног посланика Пастора др Балинта, за давање позитивног мишљења за обављање друге јавне функције (21 број 02-1298/20 од 09. септембра 2020. године и 21 број 1336/20 од 16. септембра 2020. године);

14. Разматрање захтева народног посланика Жарка Мићина, за давање позитивног мишљења за обављање друге јавне функције (21 број 02-1369/20 од 23. септембра 2020. године);

15. Разматрање захтева народног посланика Маријане Крајновић, за давање позитивног мишљења за обављање друге јавне функције (21 број 02-1457/20 од 12. октобра 2020. године);

16. Разматрање захтева генералног секретара Народне скупштине Вељка Одаловића, за давање позитивног мишљења за обављање друге јавне функције (21 број 02-1561/20 од 27. октобра 2020. године);

17. Разматрање захтева заменика генералног секретара Народне скупштине Срђана Смиљанића, за давање позитивног мишљења за обављање друге јавне функције (21 број 02-1559/20 од 27.октобра 2020. године);

18. Разматрање захтева заменика генералног секретара Народне скупштине Бранка Маринковића, за давање позитивног мишљења за обављање друге јавне функције (21 број 02-1560/20 од 27. октобра 2020. године) ;

19. Доношење решења о утврђивању престанка рада на положају шефа Кабинета председника Народне скупштине;

20. Разматрање захтева народног посланика Ђорђа Милићевића, за давање позитивног мишљења за обављање другог посла или делатности (21 број 02-1675/20 од 4. новембра 2020. Године).

Пре преласка на рад по утврђеном дневном реду председник је предложио да се усвоје записници са 2. 3. и 4. седнице Одбора. Једним гласањем, једногласно су усвојени записници са 2. 3.и 4. седнице Одбора.

 **Прва тачка дневног реда:** Разматрање оставке коју је на функцију народног посланка поднела Марија Јовановић

 Председник Одбора је предложио да се Народној скупштини поднесе извештај о наступању случаја из члана 88. став 1. тачка 2. Закона о избору народних посланика у коме се наводи оставка као један од разлога за престанак мандата народном посланику пре истека времена на које је изабран, с предлогом да Народна скупштина констатује престанак мандата именованом народном посланику.

 Председник Одбора је предложио да у извештају буде одређен председник Одбора за известиоца на седници Народне скупштине.

 Дискусије није било.

 Одбор је, на предлог председника, једногласно усвојио и Народној скупштини поднео следећи

И З В Е Ш Т А J

Одбор је утврдио да је подношењем оставкe народног посланика Марије Јовановић, изабранe са Изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованoм народном посланику.

На тај начин омогућава се избор новог народног посланика, путем додељивања мандата другoм кандидатu са наведене изборне листе, у складу са чланом 92. Закона о избору народних посланика.

За известиоца Одбора на седници Народне скупштине одређен је др Александар Мартиновић, председник Одбора.

Потом се прешло на рад по заједничком јединственом претресу по тачкама 2. - 4. Дневног реда.

**Друга, трећа и четврта тачка дневног реда:** Разматрање захтева народног посланика Маје Гојковић, за остваривање права на исплату месечне накнаде на име закупа стана у Београду; Разматрање захтева народног посланика Дубравке Краљ, за остваривање права на исплату месечне накнаде на име закупа стана у Београду; Разматрање захтева народног посланика Иване Поповић, за остваривање права на исплату месечне накнаде на име закупа стана у Београду

У складу са усвојеним предлогом председника Одбора, Одбор је о наведеним тачкама утврђеног дневног реда водио заједнички јединствени претрес.

 Председник Одбора је најпре указао да Одбор према Одлуци о посланичкој накнади може да одлучи да се народном посланику, који нема пребивалиште у Београду и не користи право на хотелски смештај, на лични захтев, исплати месечна накнада на име закупа стана у Београду у укупном износу од 35.000,00 динара.

 Захтеве за остваривање права на исплату месечне накнаде на име закупа стана у Београду поднела је госпођа Маја Гојковић која је ово право користила и у претходном сазиву, тако да се ради о наставку коришћења тог права, по основу истог уговора о закупа, а исплата се односи напериод од 3. 8.2020. до 28.10.2020, односно до избора именоване на функцију члана Владе.

 Народни посланици, Дубравка Краљ и Ивана Поповић доставиле су у складу са одлуком оверене уговоре о закупу и фотокопије личних карата.

 Одбор је у складу са чланом 157. став 2. Пословника Народне скупштине, о сваком захтеву одлучивао посебно.

Дискусије није било.

Председник је предложио члановима Одбора да донесу:

**- решење** којим се Маји Гојковић, утврђује право на месечну накнаду на име закупа стана у Београду у износу од 35.000,00 динара, за период када је као посланик користила ово право, почев од 3. августа до 28. октобра 2020. године, из тачке 2. дневног реда;

 Чланови Одбора су једногласно донели предметно решење.

Председник је предложио члановима Одбора да донесу:

**- решење** којим се Дубравки Краљ утврђује право на месечну накнаду на име закупа стана у Београду у износу од 35.000,00 динара, почев од 1. септембра текуће године, из тачке 3. дневног реда;

 Чланови Одбора су једногласно донели предметно решење.

Председник је предложио члановима Одбора да донесу:

- **решење** којим се Ивани Поповић утврђује право на месечну накнаду на име закупа стана у Београду у износу од 35.000,00 динара, почев од 1. октобра текуће године, из тачке 4. дневног реда.

 Чланови Одбора су једногласно донели предметно решење.

У наставку седнице, прешло се на рад по заједничком јединственом претресу по тачкама 5. до 18. Дневног реда.

**Пета, шеста, седма, осма, девета, десета, једанаеста, дванаеста, тринаеста, четрнаеста, петнаеста, шеснаеста, седамнаеста и осамнаеста тачка дневног реда:** Разматрање захтева народног посланика Владимира Маринковића, за давање позитивног мишљења за обављање друге јавне функције; Разматрање захтева народног посланика Гојка Палалића, за давање позитивног мишљења за обављање друге јавне функције; Разматрање захтева народног посланика Дејана Кесара, за давање позитивног мишљења за обављање друге јавне функције; Разматрање захтева народног посланика Ненада Бароша, за давање позитивног мишљења за обављање друге јавне функције; Разматрање захтева народног посланика Нандора Киша, за давање позитивног мишљења за обављање друге јавне функције; Разматрање захтева народног посланика др Емеше Ури, за давање позитивног мишљења за обављање друге јавне функције; Разматрање захтева народног посланика Акоша Ујхељија, за давање позитивног мишљења за обављање друге јавне функције; Разматрање захтева народног посланика Золтана Пека, за давање позитивног мишљења за обављање друге јавне функције; Разматрање захтева народног посланика Пастора др Балинта, за давање позитивног мишљења за обављање друге јавне функције; Разматрање захтева народног посланика Жарка Мићина, за давање позитивног мишљења за обављање друге јавне функције; Разматрање захтева народног посланика Маријане Крајновић, за давање позитивног мишљења за обављање друге јавне функције; Разматрање захтева генералног секретара Народне скупштине Вељка Одаловића, за давање позитивног мишљења за обављање друге јавне функције; Разматрање захтева заменика генералног секретара Народне скупштине Срђана Смиљанића, за давање позитивног мишљења за обављање друге јавне функције; Разматрање захтева заменика генералног секретара Народне скупштине Бранка Маринковића, за давање позитивног мишљења за обављање друге јавне функције;

 Одбор је у складу са чланом 157. став 2. Пословника Народне скупштине, о сваком захтеву одлучивао посебно.

Дискусије није било.

На предлог председника, Одбор је усвојио Предлоге за позитивна мишљења по утврђеним тачкама Дневног реда:

 Да проф др Владимира Маринковића, народни посланик, обавља и функцију директора Високе струковне школе за предузетништво у Београду, из тачке пет;

 Да Гојко Палалић, народни посланик, обавља и функцију члана Надзорног одбора Центра за породични смештај и усвојење у Новом Саду, из тачке шест;

 Да Дејан Кесар, народни посланик, обавља и функцију одборника Скупштине Градске општине Савски венац, из тачке седам;

 Да Ненад Барош, народни посланик, обавља и функцију одборника председника Скупштине града Вршца, из тачке осам;

 Да Киш Нандор, народни посланик, обавља и функцију одборника у Скупштини општине Ад, из тачке девет;

 Да др Емеше Ури, народни посланик, обавља и функцију вршиоца дужности директора Дома здравља „Др Ђорђе Лазић“ у Сомбору, из тачке десет;

 Да Акош Ујхељиј, народни посланик, да обавља и функцију члана Управног одбора Народног позоришта у Суботици, из тачке 11;

 Да Золтан Пек, народни посланик, обавља и функцију одборника у Скупштини општине Сента, из тачке 12;

 Да Балинт Пастор, народни посланик, обавља и функцију председника Скупштине града Суботице, из тачке 13;

 Да Жарко Мићин, народни посланик, обавља и функцију председника Градске изборне комисије у Новом Саду, из тачке 14;

 Да Маријана Крајновић народни посланик, обавља и функцију члана Управног одбора Градског завода за вештачење града Београд, из тачке 15;

 Да Вељко Одаловић, уз функцију генералног секретара Народне скупштине обавља и функцију члана Републичке изборне комисије, из тачке 16;

 Да Срђан Смиљанић, уз функцију заменика генералног секретара Народне скупштине обавља и функцију секретара Републичке изборне комисије, из тачке 17;

 Да Бранко Маринковић, уз функцију заменика генералног секретара Народне скупштине обавља и функцију заменика секретара Републичке изборне комисије, из тачке 18.

 Одбор је једногласно усвојио Предлоге позитивног мишљења за вршење друге функције по тачкама, пет, седам, осам, девет, десет, 11, 12, 13, 15, 17 и 18, а већином гласова по тачкама шест, 14. и 16.

**Деветнаеста тачка дневног реда:**Доношење решења о утврђивању престанка рада на положају шефа Кабинета председника Народне скупштине.

 Дискусије није било.

Одбор је једногласно донео решење о о утврђивању престанка рада на положају шефа Кабинета председника Народне скупштине, Мирослава Шестовића.

**Двадесета тачка дневног реда:** Разматрање захтева народног посланика Ђорђа Милићевића за давање позитивног мишљења за обављање другог посла или делатности.

 Председник је обавестио чланове Одбора да је народни посланик, Ђорђе Милићевић поднео захтев за добијање позитивног мишљења за обављање другог посла или делатности, као и да је уз захтев доставио Уговор о раду закључен са ЈП „Србијашуме“, којим је ангажован на радном месту Саветника директора Предузећа у Кабинету директора Предузећа.

Дискусије није било.

Одбор је једногласно усвојио предлог за давање позитивног мишљења за обаљање другог посла или делатности.

\*\*\*

Седница је завршена у 11,20 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК ОДБОРА

Светлана Дедић др Александар Мартиновић